laion/Wikipedia-Exotic huggingface dataset:
מתיאס שליידן

מתיאס יעקב שליידן (בגרמנית: Matthias Jacob Schleiden;‏ 5 באפריל 1804 – 23 ביוני 1881) היה בוטנאי גרמני ואחד ממייסדי תאוריית התא, יחד עם תאודור שוואן ורודולף וירכו. שליידן נולד בהמבורג ולמד בהיידלברג. החל לעסוק בתחום המשפט בהמבורג, אך במהרה עבר לבוטניקה. העדיף ללמוד על מבנה הצמח דרך המיקרוסקופ. בשנת 1839 למד על רקמות צמחים וטען כי כל צמח הוא אורגניזם שנובע מתאים בודדים ועצמאים; בכך הצהיר לראשונה על רעיונות תאוריית התא. כפרופסור באוניברסיטת יינה תרם לידע על הצמחים, בין השאר בנושא החלקים השונים באורגניזם הצמחי שמורכב מתאים. שליידן ושוואן הפכו לראשונים לפענח את מה שהיה באותה התקופה אמונה בלתי פורמלית, כעיקרון ביולוגיה שווה בחשיבותו לתורה האטומית של הכימיה. הוא גם זיהה את חשיבות גרעין התא (שהתגלה בשנת 1831 על ידי רוברט בראון), שתפקידו בין היתר קשור בחלוקת התא. שליידן היה הביולוג הגרמני הראשון שקיבל את התאוריה של צ'ארלס דרווין על תורת האבולוציה. בשנת 1863 הפך לפרופסור לבוטניקה באוניברסיטת דורפאט. הוא טען כי כל חלקי הצמח עשויים מתאים והאורגניזם הצמחי מתחיל מתא אחד. שליידן נפטר בפרנקפורט ב-1881. מדיה וקבצים בנושא מתיאס שליידן בוויקישיתוף התא האנושי - מבנה ותפקיד biography/Matthias-Jakob-Schleiden מתיאס שליידן, באתר אנציקלופדיה בריטניקה (באנגלית) מתיס יקוב שלידן, דף שער בספרייה הלאומית
The American Jewels EP

The American Jewels EP הוא אלבום ה-EP השלישי של הזמרת-יוצרת הולשית מרינה אנד דה דיימונדס. הוא יצא באופן דיגיטלי בלבד בארצות הברית דרך חברת התקליטים Chop Shop Records‏ לפני יציאת אלבום האולפן הראשון של דיאמנדיס, The Family Jewels, ב-25 במאי 2010. תמונת האלבום מזכירה רבות את תמונת האלבום של הסינגל "Hollywood". The Crown Jewels EP The Family Jewels אתר האינטרנט הרשמי של The American Jewels EP מידע על האלבום The American Jewels EP באתר MusicBrainz Staff (4 במרץ 2010). "Marina & The Diamonds Joins Chop Shop Records Line-Up". Chop Shop Records. אורכב מ-המקור ב-2010-03-07. נבדק ב-5 במרץ 2010. {{cite web}}: (עזרה) Staff (1 במרץ 2010). "Atlantic Records :: MARINA & THE DIAMONDS? THE FAMILY JEWELS DEBUTS TOP 5 IN THE UK". Atlantic Records. אורכב מ-המקור ב-2010-01-06. נבדק ב-5 במרץ 2010. {{cite web}}: (עזרה) Balls, David (4 במרץ 2010). "Marina confirms US album release". Digital Spy. נבדק ב-5 במרץ 2010. {{cite web}}: (עזרה)
FN SCAR

SCAR הוא רובה בלגי/אמריקאי תוצרת חברת FN Herstal. הרובה הוצג לראשונה בשנת 2009 ונרכש על ידי כוחות משטרה ומספר יחידות של צבא ארצות הברית וחיל הנחתים האמריקאי. המתחרה העיקרי של ה-SCAR הוא ה-M4 קרבין שנמצא בשימוש רוב יחידות הצבא האמריקאי. ה-SCAR ראה שימוש במלחמת אפגניסטן, [דרוש מקור] נכון להיום זו המלחמה הגדולה היחידה בה נטל חלק. מספר לוחמים מאריות הים השתמשו ב-SCAR במבצע חנית נפטון בו נהרג אוסאמה בן לאדן, אם כי מרבית לוחמי היחידה היו חמושים ב-M4. הרובה שימש גם במספר מבצעים של משטרת צרפת. לרובה SCAR שתי גרסאות: SCAR-L - הגסה ה"קלה" (L - Light) של הרובה, מיועדת בעיקר ללוחמה בשטח בנוי ועושה שימוש בתחמושת 5.56x45 מ"מ נאט"ו. SCAR-H - גרסה "כבדה" (H - Heavy) של ה-SCAR מיועדת ללוחמה בשטח פתוח ורחב, כאשר הירי מתבצע גם לטווחים ארוכים. ניתן להרכיב על ה-SCAR כוונת טלסקופית ולהשתמש בו כרובה קלעים או רובה צלפים, גרסה זו עושה שימוש בתחמושת 7.62x51 מ"מ נאט"ו. ארצות הברית ארצות הברית - בשימוש על ידי צבא ארצות הברית, חיל הנחתים האמריקאי, ובכמות מוגבלת על ידי יחידת ה־SWAT של משטרת לוס אנג'לס. גרמניה גרמניה - בשימוש יחידת העלית GSG-9. מקסיקו מקסיקו - בשימוש המשטרה. פולין פולין - בשימוש השירות החשאי הפולני. פרו פרו - נרכשו לקראת סוף 2009 עבור הצבא הפרואני. צרפת צרפת - בשימוש על ידי מספר יחידות משטרה. FN FAL M4 FN F2000 הדף של הרובה באתר World Guns (באנגלית)
איפסוויץ'

איפסוויץ' (באנגלית: Ipswich) היא עיר במחוז סאפוק שבאנגליה, בריטניה, הממוקמת על גדתו המזרחית של נהר אורוול. אוכלוסייתה מונה 138,718 תושבים. שם העיר נגזר משם מתקופת ימי הביניים, "ג'יפסוויק" (Gippeswick), שנקרא כפי הנראה על שם נהר ג'יפינג המהווה חלק מנהר אורוול. איפסוויץ' היא אחת מהערים האנגליות העתיקות ביותר. האזור היווה מרכז חשוב בתקופת האימפריה הרומית, בשל דרכי הנהר החשובות שעברו בו. על גבעות באזור העיר הוקמו בתקופה זו מבצר רומאי ווילה רומאית גדולים. במאות 7–8 לספירה החל נמל איפסוויץ' למלא תפקיד מרכזי במסחר הימי ובהובלה אל אנגליה ומחוצה לה, ותושבים רבים התיישבו בסמוך אליו והרחיבו את העיר. משנת 869 לספירה שלטו בעיר הוויקינגים, ונראה כי סוללות העפר המקיפות את מרכז העיר הוקמו בתקופה זו על ידם כדי למנוע חדירה של כוחות אנגלים. עם זאת, האנגלים הצליחו לכבוש אותה בהמשך, כפי שמעידים ממצאים ממטבעה שהתקיימה בעיר בערך משנת 970 ואילך, בה הוטבעו מטבעות עם דיוקנם של אדגר, מלך אנגליה והמלכים שבאו אחריו; השם "Gipes" מופיע לראשונה על מטבעות מתקופה זו. ג'ון, מלך אנגליה העניק ליישוב לראשונה מעמד של עיר בשנת 1200. בימי הביניים גברה חשיבות העיר כמרכז מסחרי, וכן הוקמו בה בית חולים ומספר כנסיות של זרמי נצרות שונים. בתקופה זו עלו לרגל צליינים רבים אל מקדש "Our Lady of Ipswich" בפאתי העיר; פסלה של מריה נלקח מהמקדש בתקופת הרפורמציה ללונדון במטרה לשרפו, אך יש הטוענים כי לא נשרף לבסוף וכי זהו הפסל המוצג כיום בעיר נטונו שבאיטליה. ב-1475 נולד בעיר הקרדינל והפוליטיקאי תומאס וולזי, שבזכות תפקידו הבכיר בחצר הנרי השמיני, מלך אנגליה, הקים בעיר קולג' ב-1528; וולזי נותר עד היום אחת הדמויות הידועות של איפסוויץ'. בתקופת מרי הראשונה, מלכת אנגליה, הועלו על המוקד תשעת "קדושי איפסוויץ'" בשל אמונתם הפרוטסטנטית; אנדרטה לזכר האירוע ניצבת כיום בפארק כרייסטצ'רץ' בעיר. בשנים 1611–1634 היוותה העיר מוקד ליציאת מהגרים רבים לניו אינגלנד באמריקה. ב-1835 התגורר בעיר הסופר הנודע צ'ארלס דיקנס, ונופיה שימשו אותו בכתיבת ספרו "רשומות מועדון הפיקוויקים". העיר היוותה יעד להפצצות הגרמנים במהלך מלחמת העולם הראשונה, ובעיקר במלחמת העולם השנייה, אז נפגעו חלקים רבים בעיר ובנמל. העיר שוקמה לאחר המלחמה, ובעשורים האחרונים חלקים רבים בה נבנים מחדש, במיוחד סמוך לקו המים. העיר נחשבת כיום לעיר תעשייתית ומסחרית מרכזית במחוז סאפוק. בעיר משחקת קבוצת הכדורגל איפסוויץ' טאון. פרק זה לוקה בחסר. אנא תרמו לוויקיפדיה והשלימו אותו. אתר האינטרנט הרשמי של איפסוויץ' (באנגלית) אתר העירייה History of medieval Ipswich איפסוויץ', באתר אנציקלופדיה בריטניקה (באנגלית) An Etymology of Ipswich
מכבי הבילויים גדרה

מכבי הבילו"יים גדרה היא קבוצת כדורסל ישראלית מהמושבה גדרה, המתמודדת בליגה א'. מחלקת הכדורסל של מכבי גדרה החלה את דרכה בשנת 1955 בליגה ב', שהייתה אז הליגה השנייה, כשנה לאחר פתיחת הליגה הישראלית (1954), במגרש הפתוח שליד בית ספר "פינס". עם שחקני העבר אלי לסל, אהרון אונטרשטיין, גדעון הנקין ונחום הנקין. ובהמשך גם דוד פריש, ששיחק במכבי תל אביב ובנבחרת ישראל. בעונת 1957/58 שיחקה הקבוצה בליגה ב' (הליגה השנייה). בעונת 1966/67 שיחקה הקבוצה בליגה ב' נגב (ליגה שלישית) מחוזקת בכוכב נבחרת ישראל לשעבר ושחקן מכבי תל אביב דוד פריש, עלתה מהמקום הראשון באותה עונה (מתוך 12 קבוצות) והקדימה את סגניתה הפועל גבעת ברנר. בעונת 1976/77 שיחקה הקבוצה בליגה א' דרום (ליגה שלישית) והפסידה את העלייה לקבוצת הפועל באר שבע במחזורים האחרונים. בסוף שנות ה-80 עוד שיחקה הקבוצה בליגה ארצית, אך נשרה. בסיום עונת 2008/09 העפילה הקבוצה (עם המאמן ירון אטלס) מליגה א' לליגה הארצית. בעונת הבכורה סיימה הקבוצה במקום העשירי. ובעונת 2010/11 התמודדה בצמרת וסיימה במקום השלישי. בעונת 2011/12, לאחר שהמאמן אורי בן סימון החליף את אסף פוס, סיימה הקבוצה במקום הרביעי בטבלה. בתאריך 6 בנובמבר 2012 נהרג שחקן הקבוצה דרור פחימה בתאונת צלילה. המועדון מפעיל מחלקת נוער גדולה בשם "מכבי הבילויים גדרה". הקבוצה מארחת באולם הספורט "כצנלסון" ברחוב כצנלסון, המכיל 498 מקומות ישיבה. ב-2018 הוקם אולם ספורט רב תכליתי חדש במתחם בית הספר "רמון". למועדון קבוצות המייצגות את גדרה ברמות הגבוהות קבוצות ילדים א׳, נערים ב׳ ונוער בליגה הלאומית ונערים א׳ בליגה הארצית דוד פריש אייל פישמן גדעון הנקין דרור פחימה אנדרו סאלופ דביר אטיה אוהד כהן שחר ברושי ארתור אברונין תום הייער ארז הנקין רביב דף הפייסבוק הרשמי של מכבי "הבילויים" גדרה ליגה משלהם, באתר גדרה היום, ‏2024-05-22 אסף שלו, ‏כדורסלן העבר, דרור פחימה, נהרג, באתר ONE‏, 8 בנובמבר 2012
איאן זירינג

איאן אנדרו זירינג (באנגלית: Ian Andrew Ziering; נולד ב-30 במרץ 1964) הוא שחקן אמריקאי-יהודי. ידוע בעיקר מתפקידו כסטיב סנדרס, בסדרת הנוער "בוורלי הילס 90210", ומתפקידו בסרט "משמר מאליבו". זירינג נולד בניוארק, ניו ג'רזי שבארצות הברית, למיוריאל ופול מ. זירינג. הוא הצעיר מבין שלושה בנים ושני אחיו, ג'ף וברי גדולים ממנו ביותר מעשר שנים. בגיל 12 הוא החל להופיע בפרסומות ברדיו ובטלוויזיה. חגג בר מצווה. ב-1981 השתתף בסרטו של פרנקו זפירלי, "אהבת בוסר" ב-1982 הוא סיים את לימודיו בתיכון וב-1988 סיים תואר ראשון באוניברסיטה. ב-1990 לוהק לתפקיד סטיב סנדרס, בחור עשיר, פרוע, חצוף ופופולרי בסדרת הטלוויזיה "בוורלי הילס 90210" העוסקת בחייהם של נערים ונערות, תושביה של השכונה בוורלי הילס ליד לוס אנג'לס. סדרת הנעורים זכתה להצלחה בארצות הברית וברחבי העולם במהלכן של שנות התשעים. כוכביה, בהם גם זירינג הפכו לאלילי נוער. זירינג היה אחד מהשחקנים הבודדים ששיחקו לכל אורכה של הסדרה (1990 עד 2000). מ-1998 עד לשנת 2000 דיבב בסדרת האנימציה "גודזילה: הסדרה" שיצר רולנד אמריך בעקבות סרטו "גודזילה". הוא השתתף בעונה הרביעית של הגרסה האמריקאית של "רוקדים עם כוכבים" ושם הגיע עד למקום הרביעי, ב-2006 הפיק, ביים ושיחק בסרט קצר בשם "אדם נגד יום שני", הוא נבחן להחליף ברקר בהנחיית התוכנית "פחות או יותר" אך לבסוף הפסיד את התפקיד לדרו קארי, הוא הופיע בסדרות: "ג'אג", "אחיות או לא להיות", "דירת המצוירים", "מסדר החיים" ו"נשואים פלוס". בשנת 2009 הופיע לצד מדלין סטו וג'יימס רימר בסרט הטלוויזיה "תקוות חג המולד" ששודר ברשת Lifetime. מ-2013 משחק בסדרת סרטי הטלוויזיה "שארקנדו". באותה שנה, כשהוא בן 49, הצטרף למופע חשפנות עם הצ'יפנדיילס. ב-2018 התארח בסדרה "משפחת רעם". ב-2019 התארח בסדרה "היצור מן הביצה", ושיחק בסרט "משמר מאליבו" של נטפליקס. בשנת 2024 השתתף בתוכנית הדוקו-ריאליטי הישראלית "גולסטאר" ב-HOT. נישא ב-1997 לדוגמנית ונערת הפלייבוי האמריקאית ניקי שילר(אנ') וב-2002 הזוג התגרש. ב-2010 הודיע על אירוסיו לאחות אמריקאית ארין קריסטין לודוויג ובאותה שנה הם התחתנו. נולדו להם שתי בנות (2011 ו-2013). אולם ב-2019 הם נפרדו. אתר האינטרנט הרשמי של איאן זירינג איאן זירינג, ברשת החברתית פייסבוק איאן זירינג, ברשת החברתית אקס (טוויטר) איאן זירינג, ברשת החברתית אינסטגרם איאן זירינג, במסד הנתונים הקולנועיים IMDb (באנגלית) איאן זירינג, באתר AllMovie (באנגלית) איאן זירינג, באתר Rotten Tomatoes (באנגלית) איאן זירינג, במסד הנתונים הקולנועיים KinoPoisk (ברוסית) איאן זירינג, באתר MusicBrainz (באנגלית) איאן זירינג, באתר Discogs (באנגלית) איאן זירינג, במיזם "אישים" לתיעוד היצירה הישראלית
אי. אל. ג'יימס

אי. אל. ג'יימס (באנגלית: E. L. James; נולדה ב-7 במרץ 1963) הוא שם העט שבו ידועה הסופרת הבריטית אריקה לנרד (Erika Leonard), מחברת רב המכר "חמישים גוונים של אפור". נולדה בשנת 1963 בשם אריקה מיטשל. גדלה בבקינגהמשייר, אנגליה. לימדה היסטוריה באוניברסיטת קנט. הייתה עוזרת למנהל אולפן בבית הספר הלאומי לקולנוע וטלוויזיה. עבדה כמנהלת בתחנת טלוויזיה. את דרכה הספרותית החלה בכתיבת ספרות חובבים בשם העט "Snowqueens Icedragon". יצירתה הבולטת בתחום זה, ספרות חובבים על הסדרה "דמדומים", התפתחה לספר "חמישים גוונים של אפור", שאחריו כתבה ארבעה ספרים נוספים בסדרה. אי. אל. ג'יימס תיארה את יצירת הספר: זה היה משבר גיל המעבר שלי, בריש גלי. כתבתי את כל הפנטזיות שלי לעיני כולם. כתבתי את הספר יום אחרי יום, הייתי מקלידה בבלאקברי בזמן שנסעתי ברכבת, שולחת את זה למחשב הנייד שלי, ואז עורכת את הכל, שיהיה מסודר. הייתי אחוזת דיבוק, לא התעסקתי בשום דבר אחר במשך שנתיים. עשיתי את זה בצורה מאוד ממושמעת. — דודי כספי, האפור היום כחול מאוד, באתר ישראל היום, 31 באוגוסט 2012 בעלה, ניאל לנרד, תיאר את יצירת הספר: ”כשצץ במוחה הרעיון ההתחלתי לסאגה "חמישים גוונים של אפור", קמה לה עדת חסידים מושבעים שאהבה את סצנות הסקס הלוהטות והסיומים המותחים. היא הייתה כותבת פרק חדש כל שבוע, ואני הייתי מגיה אותו, בודק שאין שגיאות כתיב, מוסיף ומשמיט פסיקים, מצמצם קצת את השימוש הנרחב שלה בשלוש נקודות... ומפעם לפעם מציע שינוי קטן, כשחשבתי שהמשמעות לא ברורה. ...כשאריקה הייתה נתקלת בבעיה בסיפור, היא הייתה מספרת לי עליה, ואני,­ מאחר שאני גבר, הייתי מציע לה פתרון פשוט, בהיר ואלגנטי, אבל כל כך לא מתאים, שהיא הייתה מיד מוצאת פתרון משלה. אני לא חושב שהיא קיבלה את עצתי אפילו פעם אחת.” בשנת 2012 נכללה ברשימת מאה המשפיעים ביותר בעולם של המגזין "טיים". בשנת 2019 יצא לאור ספרה החדש "האדון", באוגוסט 2024 יצא לאור ספרה "הגברת". מתגוררת במערב לונדון עם בעלה, התסריטאי ניאל לנרד, ושני ילדיהם. חמישים גוונים של אפור חמישים גוונים של אופל חמישים גוונים של שחרור GREY: סיפורו של כריסטיאן אופל: סיפורו של כריסטיאן שחרור: סיפורו של כריסטיאן האדון הגברת מדיה וקבצים בנושא אי. אל. ג'יימס בוויקישיתוף אתר האינטרנט הרשמי של אי. אל. ג'יימס (באנגלית) אי. אל. ג'יימס, באתר אנציקלופדיה בריטניקה (באנגלית) א. ל. ג'יימס (1963-), דף שער בספרייה הלאומית אי. אל. ג'יימס, ברשת החברתית אקס (טוויטר) אי. אל. ג'יימס, ברשת החברתית אינסטגרם אי. אל. ג'יימס, ברשת החברתית Goodreads דודי כספי, האפור היום כחול מאוד, באתר ישראל היום, 31 באוגוסט 2012 ניאל לנרד, 50 גוונים של קנאה - לחיות עם סופרת הסקס המוכרת בעולם, באתר הארץ, 7 בספטמבר 2012 ניאל לנרד; תרגמה: אורלי מזור-יובל, 50 גוונים של קנאה - לחיות עם סופרת הסקס המוכרת בעולם, באתר הארץ, 7 בספטמבר 2012 Belinda Luscombe, The 100 Most Influential People in the World - E.L. James, Time, April 18, 2012 מחברת "חמישים גוונים" חוזרת עם "הגברת": קראו את הפרק הראשון - וואלה תרבות, באתר וואלה, ‏2024-09-09
ג'והור

האם התכוונתם ל... ג'והור – יהודי ההרים, כינוי ליהדות קווקז (ראו גם ג'והורי, שפתם של יהודי ההרים) מלזיה וסביבתה ג'והור (מלזיה) – מדינה וסולטנות היסטורית במלזיה ג'והור באהרו – בירת מדינת ג'והור מצר ג'והור – מצר ים המפריד בין חצי האי המלאי לסינגפור
אור טרגן

אור טרגן (נולד ב-1 במרץ 1995) הוא זמר ושחקן ישראלי, המנצח בעונה העשירית של התוכנית "כוכב נולד". אור טרגן נולד, גדל והתחנך בהרצליה. הוא למד נגינה בפסנתר, בגיטרה ופיתוח קול בקונסרבטוריון מערב הרצליה, וכן למד בתיכון "היובל" בעיר. טרגן שיחק בעבר כדורסל בקבוצת הנוער של בני הרצליה. במרץ 2014 החל את שירותו בצה"ל בלהקה צבאית. בשנת 2012 השתתף טרגן בעונה העשירית של "כוכב נולד". בשלב הגמר ביצע את השיר "אם את עדיין אוהבת אותי" של בעז שרעבי, ובשלב הסופי, בו התמודד מול איטן גרינברג, שר את "יסמין" של להקת הפיל הכחול. טרגן ניצח, לאחר שקיבל כ-51% מהקולות. לקראת אלבומו הראשון, באפריל 2013 הוציא לאור את סינגל הבכורה שלו "עכשיו לתמיד". בינואר 2014 הוציא לאור את הסינגל השני "שנייה לפני", ובמאי אותה שנה, יצא לאור הסינגל השלישי "הדרך הביתה", שנכתב והולחן על ידי קובי אפללו. בשנת 2022 נבחן טרגן לעונה התשיעית של "הכוכב הבא". לאחר שעבר את האודישן רק בעזרת כפתור ה"סייב" של המנחים, בחר לפרוש מהתוכנית. לבקשתו של טרגן, האודישן לא שודר. במהלך השנים 2013–2014 גילם את דמותו של רפאל אשורי בעונה הרביעית והחמישית של סדרת הנעורים של ערוץ הילדים "השמיניה", ואף ביצע את שיר הפתיחה של התוכנית, "מול כל העולם". בחנוכה 2013 שיחק במחזה "שלושת המוסקטרים", לצדם של עופר חיון ורוני דואני. ב-2018 שיחק בסדרת הנוער "טרנינג", המשודרת בערוץ "KidZ", לצד גאיה גור אריה ועמית רהב. ב-9 במאי 2018 השתתף בהצגה "אני ירושלמי", המבוססת על חייו של יהורם גאון. החל מ-2019 משחק טרגן בהצגה "מאמה מיה!" בתיאטרון הבימה. אור טרגן, במיזם "אישים" לתיעוד היצירה הישראלית אור טרגן, במסד הנתונים הקולנועיים IMDb (באנגלית) תעודת הזהות של אור טרגן, באתר ‏מאקו‏, 12 ביוני 2012 חגית רון־רבינוביץ', אור כוכב, באתר ישראל היום, 16 בספטמבר 2012 אסף נבו, ‏אור טרגן בשיר הבכורה "עכשיו לתמיד": "אני שר לחברה שלי, מאוהב בה", באתר ‏מאקו‏, 23 באפריל 2013 יונתן גת‏, אור טרגן: "אחרי 'כוכב נולד' הגיעה נפילה חדה", באתר וואלה, 20 בינואר 2014 אסף נבו, ‏אור טרגן: "יש לי חברה חדשה, משהו ממש טרי", באתר ‏מאקו‏, 20 בינואר 2014 אור טרגן בסינגל ראשון מתוך אלבום בכורה, באתר nana10‏, 22 באפריל 2013 אסף נבו, ‏אור טרגן בשיר שתפור לגלגלצ: "הדרך הביתה", באתר ‏מאקו‏, 19 במאי 2014 זה מנצח "כוכב נולד" לשעבר שהגיע לאודישן ב"כוכב הבא" - ולא עבר, באתר מעריב אונליין, 26 ביולי 2022 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
משחלף אניונים 1

משחלף אניונים 1 (Anion Exchanger 1, ובראשי תיבות: AE1) הוא גליקופרוטאין השייך למשפחת החלבונים SLC4 ומשמש משחלף כלוריד בביקרבונט. בכך הוא מסייע לשמירת ההומאוסטזיס של רמת החומציות. כמו כן, למשחלף תפקיד בשימור נפח התא על ידי חיבור של ממברנת התא לשלד התא. זהו חלבון ממברנה הנמצא בכל בעלי החוליות, שמור מבחינה פילוגנטית ואחד החלבונים הנחקרים ביותר מקרב חלבוני SLC4. באדם החלבון נמצא בשני סוגי תאים: בתאי דם אדומים ובתאי כליה. החלבון התגלה בהרצה של ממברנת תא דם אדום באלקטרופורזה מסוג SDS-PAGE. המשחלף היה הקו הגדול השלישי בג'ל, ולכן הוענק לו הכינוי פס 3 (Band 3). בתאי דם אדומים של אדם מהווה החלבון כ-25% מקרום התא, והעתקים רבים שלו קיימים על גבי כל תא. תפקידיו של החלבון רבים, וכוללים החלפה ביחס של אחד לאחד של יון ביקרבונט ביון כלוריד. החלפה זו היא חשובה בשמירה על ה-pH בתא הדם, וכן בשינוע של הפחמן הדו-חמצני, אחד מתוצרי הנשימה התאית, אל מחוץ לתא ולגוף. כמו כן, למשחלף האניונים תפקיד בחיבור של ממברנת התא לשלד התא, חיבור אשר משמר את צורת התא וגודלו. בכליית האדם נמצא האיזופורם kAE1 של החלבון, צורה אשר מקוצרת בקצה האמיני שלה. החלבון נמצא בתאי הצינורות המאספים בנפרון, שמנקזים את השתן שנוצר בכליות אל השופכן. תפקידו של החלבון במערכת זו הוא לשלוט על חומציות הכליה, באמצעות זירוז יצירת פרוטון וביקרבונט מפחמן דו-חמצני ומולקולת מים, פעולה המזורזת באמצעות קרבוניק אנהידראז. הפרוטונים עוברים דרך משאבת פרוטונים ומופרשים לשתנן, ואילו kAE1 משחלף ביקרבונט, שחשוב לתהליכים בדם, ובכך גם מטה את התגובה, לפי עקרון לה שטלייה. אי-תפקוד של החלבון עלול להוביל למחלות שונות באדם, בהן חמצת אבובית הכליה וספרוציטוזיס תורשתי. מוטציות בחלבון עלולות להוביל גם לפגיעות גדולה יותר למחלות, בהן מלריה. החלבון קיים הן בצורת דימר והן בצורת טטרמר. בדומה למשחלפי אניונים אחרים, יש לו קצה אמיני ארוך יחסית בתוך הציטופלזמה, וכן קצה קרבוקסילי קצר יחסית שאף הוא בציטופלזמה. קרבוניק אנהידראז II‏ (Carbonic anhydrase II) יכול להיקשר למשחלף אניונים 1 בקצה הקרבוקסילי תוך החלפת פחמן דו-חמצני לביקרבונט. הביקרבונט מועבר אל מחוץ לתא תוך החלפתו ביון כלוריד. מידע על משחלף אניונים 1 ב-uniprot (באנגלית) מאמר ב-ncbi (באנגלית) על החלבון באתר OMIM (באנגלית) מאמר על המשחלף ב-Transporter Classification Database (באנגלית) GRCh38: Ensembl גרסה 89: ENSG00000004939 - Ensembl, מאי 2017 GRCm38: Ensembl גרסה 89: ENSMUSG00000006574 - Ensembl, מאי 2017 "Human PubMed Reference:". "Mouse PubMed Reference:". מאמר על הנושא ב-ncbi (באנגלית)
שרת מסד נתונים

שרת מסד נתונים (באנגלית: database server) היא תוכנת מחשב המספקת שירותי מסד נתונים לתוכנות מחשב או מחשבים אחרים, בהתאם להגדרת מודל השרת-לקוח. המונח יכול להתייחס גם למחשב ייעודי להרצת תוכנה כזאת. לעיתים קרובות מערכות לניהול מסדי נתונים (DBMS) מספקות פונקציונליות של שרת מסד נתונים, וחלק מהמערכות (כדוגמת MySQL), מסתמכות אך ורק על מודל השרת-לקוח לצורך מתן גישה למסד הנתונים. הגישה אל שרתים כאלה מתבצעת דרך "קצה קדמי" (front end) אשר רץ על גבי המחשב של המשתמש ומציג את הנתונים המבוקשים, או דרך "הקצה האחורי" (back end) אשר רץ על גבי השרת ומטפל במשימות כגון ניתוח ואחסון נתונים. במודל ה-master-slave, שרת מסד נתונים "מאסטר" הוא המוקד המרכזי והעיקרי של הנתונים, ואילו שרתי מסדי נתונים "עבדים" מהווים גיבויים מסונכרנים של המאסטר, ומשמשים כשרתי פרוקסי. דוגמאות לשרתי מסדי נתונים חופשיים: MySQL, ‏PostgreSQL, קסנדרה דוגמאות לשרתי מסדי נתונים קנייניים: אורקל, DB2 ‏,Informix ו-Microsoft SQL Server. כל שרת משתמש במבנה ולוגיקת שאילתות משלו. שפת השאילתות SQL היא דומה יחסית ברוב שרתי מסדי הנתונים. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מאיר ניסנסון

מאיר ניסנסון (נולד ב-1944) הוא מנהל ישראלי שכיהן כמנכ"ל יבמ ישראל בשנים 1996–2012 ולאחר מכן יו"ר יבמ ישראל. מאיר ניסנסון נולד בשנת 1944 בבואנוס איירס שבארגנטינה, לאב שהיה עורך דין. בשנת 1955 עלה לישראל עם משפחתו, התגורר ברמת גן, ולמד בה בתיכון אהל שם. לאחר שירותו בצה"ל למד הנדסת תעשייה וניהול בטכניון. הוא גם בעל תואר שני במינהל עסקים מאוניברסיטת תל אביב. בשנת 1969 הצטרף לחברת יבמ ישראל, והתמיד בעבודה בה במשך 43 שנים. בשנים 1977–1979 ובשנים 1991–1994 נשלח לתפקידים בכירים במטה האירופי של חברת IBM בפריז. את דרכו ביבמ ישראל התחיל כמהנדס תוכנה, המשיך כמנהל משאבי אנוש וסמנכ"ל כספים, וביוני 1996 מונה למנכ"ל החברה במקומו של יהושע מאור. בתקופת כהונתו כמנכ"ל התרחבה פעילות יבמ בישראל, תוך שהיא מתאימה עצמה לשינויים הטכנולוגיים ולשינויים בפעילותה של חברת האם. רכישה בולטת של יבמ ישראל הייתה חברת תדיראן מערכות מידע, שהגדילה מאוד את פעילותה של יבמ ישראל בתחום שרותי המחשוב, במסגרת קבוצת IBM Global Services העולמית. מערך המחקר והפיתוח של יבמ בישראל התפתח לשלוש מעבדות, המעסיקות יותר מ-1,000 עובדים. מספרם של כלל עובדי יבמ ישראל גדל והגיע ל-2,000 עובדים. במהלך כהונתו היה מעורב ברכישתן של 11 חברות הזנק ישראליות על ידי IBM. בשנת 2012 סיים כהונתו כמנכ"ל יבמ ישראל, אך המשיך כיו"ר החברה. למאיר ניסנסון שני אחים ושתי אחיות. אחיו הבכור, צבי בר-נס, הוא ממייסדי חברת המחשוב חילן. אחותו עליזה רוטברד הייתה מנהלת המחשוב של בנק ישראל בתל אביב וסמנכ"לית המחשוב של הבורסה לניירות ערך בתל אביב. אחיו חיים ניסנסון היה במשך שנים רבות מנכ"ל חברת ראדא תעשיות אלקטרוניות. אחותו הצעירה היא יהודית טיומקין, שהייתה אדריכלית פנים ונשואה לאיש העסקים אבי טיומקין. מאיר ניסנסון נשוי לוורדה, אדריכלית עצמאית, ואב לשלושה ילדים, מתגורר בתל אביב. סיון קלינגבייל, ענבל אורפז, רותם שטרקמן, "אם הדור הצעיר ימשיך לשחק את המשחק המוכר זה לא יעבוד", באתר TheMarker‏, 24 באוגוסט 2012 גיא גרימלנד, מנכ"ל יבמ מאיר ניסנסון: "כולנו אוהבים שינויים אצל האחרים, אבל כשזה נוגע אלינו יש לנו התנגדות", באתר הארץ, 9 ביולי 2007 יהודה קונפורטס, ‏מאיר ניסנסון, יבמ ישראל: "היה גם טוב במיתון האחרון - הוא גרם לכולנו לחשוב מחוץ לקופסא", באתר "אנשים ומחשבים", 3 בינואר 2010 מאיר ניסנסון, באתר "חדשות מחלקה ראשונה" ריק קפלן מונה למנכ"ל יבמ ישראל, באתר של יבמ ישראל, 23 באפריל 2012
מדליית קאיזר אי הינד

מדליית קאיזר אי הינד (בהינדוסטנית: Kaisar-i-Hind; "קיסר הודו") הייתה מדליה אשר הוענקה על ידי המלוכה הבריטית לאזרחים, עבור תרומתם לראג' הבריטי בהודו. העיטור הורכב ממדליה בצורה אובלית שבמרכזה עוטרו ראשי התיבות המלכותיים של המונרך המכהן בעת ההענקה (בתמונה נראית הגרסה עם ראשי התיבות של ג'ורג' החמישי). בצידה השני של המדליה נכתב; "קאיזר אי הינד למען שירות ציבורי בהודו" (Kaisar-i-Hind for Public Service in India). על גבי העיטור לא היה נהוג לכתוב את שם המעוטר בדומה לעיטורים אחרים. המדליה הייתה תלויה מסרט עיטור בצבע כחול כהה, צבע זה היה נהוג גם באות העיטור (גרסה מוקטנת של העיטור לענידה באירועים לא פורמליים). תנאי הזכאות כללו אזרחים מכל העולם אשר תרמו תרומה משמעותית לראג' הבריטי בהודו. סך הכל עוטרו במדליה 142 בני אדם. רוב המעוטרים במדליה הם מנהיגים ומלכים של נסיכויות חסות של הראג' הבריטי (כמו מיר מחבוב עלי ח'אן, אסף ג'א השישי (אנ'), ניזאם היידראבאד), בנוסף לאלו ישנם בעיקר מעוטרים בריטים ואנשי תרבות הודים. מבין המעוטרים ככל הנראה המוכר ביותר הוא מוהנדס קרמצ'נד גנדי, אבי האומה והעצמאות ההודית. מדיה וקבצים בנושא מדליית קאיזר אי הינד בוויקישיתוף